Uznesenie Krajského súdu Bratislava sp. zn. 4Co/344/2012 z 14. 8. 2012
Uznesenie Krajského súdu Bratislava z 14. augusta 2012, sp. zn. 4Co/344/2012, ECLI:SK:KSBA:2012:1212212766.1
Súd: Krajský súd Bratislava
Spisová značka: 4Co/344/2012
ECLI: ECLI:SK:KSBA:2012:1212212766.1
Dátum vydania: 14. 8. 2012
Forma: Uznesenie
Text rozhodnutia
Súd: Krajský súd Bratislava Spisová značka: 4Co/344/2012 Identifikačné číslo súdneho spisu: 1212212766 Dátum vydania rozhodnutia: 15. 08. 2012 Meno a priezvisko sudcu, VSÚ: JUDr. Valéria Kleinová ECLI: ECLI:SK:KSBA:2012:1212212766.1
Uznesenie Krajský súd v Bratislave v právnej veci navrhovateľa: A. U., nar. XX.XX.XXXX, W.Y. C. X, C., zast. JUDr. Martinom Vasiľom, advokátom so sídlom v Košiciach, Nerudova 14, proti odporcovi: M. O., nar. XX.XX.XXXX, Š. X, C., o zrušenie rozhodcovského rozsudku, na odvolanie odporcu proti uzneseniu Okresného súdu Bratislava II zo dňa 4. júna 2012 č.k. 13C 110/2012-22, takto
r o z h o d o l :
Odvolací súd odvolacie konanie z a s t a v u j e.
Žiaden z účastníkov n e m á p r á v o na náhradu trov odvolacieho konania.
o d ô v o d n e n i e :
Napadnutým uznesením súd prvého stupňa odložil vykonateľnosť rozhodcovského rozsudku rozhodcu Slovenského arbitrážneho súdu, zriadeného Slovak arbitration court, s.r.o., Krížna 56, Bratislava, Mgr. Tamary Piškovej, sp.zn. XX/XX/XX zo dňa XX.XX.XXXX.
Proti uvedenému uzneseniu podal odvolanie odporca z dôvodu, že podľa jeho názoru neboli splnené zákonné podmienky na odloženie vykonateľnosti rozhodcovského rozsudku, pretože nebolo preukázané, že by bola ohrozená existencia navrhovateľa a jeho rodiny.
Faxovým podaním zo dňa 04.07.2012 (doplneným podaním originálu dňa 10.07.2012) vzal odporca odvolanie zo dňa 29.06.2012 v celom rozsahu späť a navrhol zastaviť konanie.
Navrhovateľa odvolací návrh nepodal.
Odvolací súd prejednal vec podľa § 214 ods. 2 O.s.p. a dospel k záveru, že vzhľadom na to, že o odvolaní odporcu nebolo doposiaľ odvolacím súdom rozhodnuté, bolo možné vziať odvolanie späť (§ 207 ods. 2 O.s.p.), a nakoľko zo strany odporcu došlo k účinnému späťvzatiu celého odvolania, v dôsledku čoho zanikol predmet odvolacieho konania, odvolací súd konanie zastavil ( § 207 ods. 3 O.s.p.).
O náhrade trov odvolacieho konania rozhodol odvolací súd podľa § 224 ods. 1 a § 146 ods. 1 písm. c/ O.s.p., nakoľko nebol daný dôvod na použitie ust. § 146 ods. 2 O.s.p., a žiadnemu z účastníkov nepriznal náhradu trov odvolacieho konania.
Toto rozhodnutie bolo prijaté senátom Krajského súdu v Bratislave pomerom hlasov 3:0.
Poučenie:
Toto uznesenie nemožno napadnúť odvolaním.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1212212766.1 (dáta aktuálne k 14. 11. 2026). Záväzné je znenie zverejnené súdom.




